Chester A. Arthur

Chester Alan Arthur (Fairfield (Fermont), 5 oktober 1830 – New York City (New York), 18 novimber 1886) wie fan 1881 oant 1885 de 21e Amerikaanske presidint. Hy wie lid fan de Republikeinske partij.

Arthur waard berne as soan fan in út Ierlân emigrearre baptistepredikant. Yn 1848 studearre er ôf oan Union College yn Schenectady. Dêrnei wie er ûnder oaren warber yn it ûnderwiis. Yn de Amerikaanske Boargerkriich tsjinne er yn in logistike ienheid fan syn thússtêd New York. Hy berikte de rang fan kertiermaster-generaal. Fan 1871 oant 1878 wie er belestingûntfanger yn de haven fan New York. Yn 1881 waard er ficepresidint, neist presidint James Garfield. Garfield stoar op 19 septimber 1881 nei in moardoanslach, sadat Arthur ûnferwachte, sûnder ûnderfining op it mêd, presidint waard.

Yn Arthur syn presidintskip kamen wichtige maatskiplike herfoarmingen ta stân, sa as it útskriuwen fan iepen en earlike eksamens foar wichtige beneamingen. Hjirtroch krige Arthur as presidint in frijwat goede namme. By de Amerikaanske presidintsferkiezingen yn 1884 besocht er fergees om troch syn partij nominearre te wurden foar in twadde termyn, hoewol't er doe al wist dat er in deadlike leversykte ûnder de lea hie. Arthur stoar yn 1886 thús yn New York, dêr't er ek te hôf kaam.

 Kabinetsleden ûnder Arthur 
 KABINETSLEDEN  MINISTEARJE  Perioade  BYsûnderheden: James Blaine  Bûtenlânske Saken  1881  Itselde ûnder Garfield + B.Harrison Samual Kirkwood  Binnenlânske Saken  1881 - 1882  Itselde ûnder Garfield Robert Todd Lincoln  Oarloch  1881 - 1885  Itselde ûnder Garfield William Windom  Finânsjen  1881  Itselde ûnder Garfield + B.Harrison Wayne McVeagh  Justysje  1881  Ek ûnder Garfield William Hunt  Marine  1881 - 1882  Ek ûnder Garfield Thomas James  Posterijen  1881 - 1882  Ek ûnder Garfield Frederick Frelinghuysen  Bûtenlânske Saken  1881 - 1885  Charles Folger  Finânsjen  1881 - 1884  Henry Teller  Binnenlânske Saken  1882 - 1885  Benjamin Brewster  Justysje  1882 - 1885  William Chandler  Marine  1882 - 1885  Timothy Howe  Posterijen  1882 - 1883  Walter Gresham  Posterijen  1883 - 1884  Minister fan Bûtenlânske Saken ûnder Cleveland (2)  Finânsjen  1884  Frank Hatton  Posterijen  1884 - 1885  Hugh McCulloch  Finânsjen  1884 - 1885  Itselde ûnder Lincoln + Johnson

Kategory:Amerikaansk federaal politikus
Kategory:Presidint fan de Feriene Steaten
Kategory:Fise-presidint fan de Feriene Steaten
Kategory:Amerikaansk fise-presidintskandidaat (nominearre troch de Republikeinske Partij)
Kategory:Amerikaansk abbekaat
Kategory:Amerikaansk ûnderwizer
Kategory:Amerikaansk persoan fan Ingelsk komôf
Kategory:Amerikaansk persoan fan Ulstersk komôf
Kategory:Amerikaansk persoan fan Welsk komôf
Kategory:Persoan berne yn 1830
Kategory:Persoan stoarn yn 1886